מלחמת חרבות ברזל בספרות

מלחמת חרבות ברזל, שפרצה בעקבות מתקפת הפתע על ישראל ב-7 באוקטובר 2023, השפיעה בהיבטים שונים על העורף בישראל, ובכלל זה על הספרות הישראלית ועל עולם הספרות בישראל.

== ספרים שנכתבו בעקבות המלחמה ==
על פי דו"ח הספרייה לאומית, נכון למאי 2024 יצאו מעל ל-80 ספרים העוסקים בנושאים שונים בהקשר למלחמה, במגוון סיגנונות - הגות, עיון, סיפורת, אמונה, עדות וספרות ילדים.

בין הספרים ניתן למנות:
* היום השמיני – ישראל שאחרי השבעה באוקטובר – מיכה גודמן. הוצאת הקיפוד והשועל.
* מספר אישי 7.10.23 – אלקנה כהן. הוצאת סלע מאיר.
* אוגדת עזה נכבשה – אילן כפיר. הוצאת ידיעות ספרים.
* חזק ונתחזק – הרב נתנאל אלישיב. הוצאת ספרי נגה.
* הלכות מלחמה ושלום – הרב שמואל אליהו.
* יום המחר – יחזקאל דרור. הוצאת ידיעות ספרים.
* וכארי יתנשא – יאיר אנסבכר. הוצאת דני ספרים.
* דור המדבר – רז פרץ. הוצאת ePublish.
* אבא של אלון הולך לצבא – ניצן וייס. הוצאת אוריון.
* חיים במלחמה – דב תמרי. הוצאת ידיעות ספרים.
* ילד האור – אורית מרק אטינגר. הוצאת ידיעות ספרים (לזכר אחיה [https://www.izkor.gov.il/פדיה%20מנחם%20מרק/en_1c55615c6eb9b71ffd45c8daaa44e6c0 פדיה מרק] שנפל במלחמה).
* הדר המלחמה והניצחון – הרב איתן שנדורפי.
* מלחמה לאור ההלכה – אנציקלופדיה תלמודית.
* תובנות נחמה – אביתר נאמן (בנו של [https://www.izkor.gov.il/איתן%20מנחם%20נאמן/en_b7637992a9ebb983ea7a3ca2fda5a783 איתן מנחם נאמן] שנפל במלחמה).
* בין שני חדרי הלב - חגי לובר (אביו של [https://www.izkor.gov.il/אלישע%20יהונתן%20לובר/en_83f73f20264607d93c183c56aae2e6e1 יונתן לובר] שנפל במלחמה)
* אמרתי לכם זה ג'יהאד - צבי יחזקאלי
במהלך מתקפת הפתע על ישראל, אזרחים וחיילים רבים הגיעו באופן עצמי לשטחי הלחימה, וגילו אומץ לב במעשי גבורה. בעקבות כך, נכתבו ספרים רבים על סיפורי גבורה של אזרחים וחיילים, ביניהם:
* מלחמה של גיבורים – הדסה בן ארי. הוצאת ידיעות ספרים.
* גיבורים ללא מדים – אמילי עמרוסי ודב קלמנוביץ'. הוצאת ידיעות ספרים.
* רוח הגבורה – רחלי לביא.
* ארץ הגבורה – יוסי לונדין.
* גיבורים. לבד מול החמאס – יואב לימור. הוצאת כנרת זמורה דביר.
* כבדו שערי עזה – יעל דרזניק. הוצאת ידיעות ספרים.
* שבת שבעה באוקטובר – עדוית שנערכו על יד רון דהן ומעיין אבידן. הוצאת כנרת זמורה דביר.
* יום אחד באוקטובר – יאיר אגמון ואוריה מבורך. הוצאת מגיד.
* אנחנו בדרך – נחום אבניאל. הוצאת סלע מאיר.
* אור אינסוף – הוצאת דני ספרים.
* השבעה באוקטובר – טל צייקה. הוצאת ליאור שרף.

== כתבי עת ==
כתבי עת רבים בישראל פרסמו קולות קוראים ופרסמו גיליונות בנושא המלחמה והשפעתה על העורף הישראלי.

גיליון 433 של כתב העת עתון 77, עוסק ברובו בענייני המלחמה. בין היתר, מאמר של המשורר אילן ברקוביץ' שעוסק בשיר שכתב המשורר גלעד מאירי על קרוב משפחתו רועי מונדר שנהרג בניר עוז.<ref></ref>

עמותת משיב הרוח, בשיתוף חיל החינוך והנוער, פרסמו אסופות שירה שעוסקים במלחמה, בעריכתו של המשורר אליעז כהן. שירים שנכתבו על ידי אזרחים, חיילים בשירות סדיר, וחיילים בשירות מילואים. האסופות פורסמו באתר חיל החינוך והנוער.<ref></ref>

גליונות אוקטובר<ref></ref> ונובמבר<ref></ref> של כתב העת האינטרנטי המוסך, עוסקים בענייני המלחמה. בגליונות פורסמו שירים של משוררים שונים, וביניהם טל ניצן ובכל סרלואי, וגם שירה, פרוזה ואמנות חזותית של אמנים תושבי עוטף עזה.

מאמר המערכת<ref></ref> של גיליון 12 של כתב העת לביקורת מעלה (כתב עת), בעריכתה של המשוררת והעורכת נועה שקרג'י, עוסק בחטופים.

כתב העת פנס הוציא אסופת מסות בשם "כל הפתאום הזה - מסות מימי מלחמה". בגיליון מופיעים מסות של כותבים שונים, בין היתר של יעקב צ' מאיר, שמעון אדף, לי ממן, שרי שביט ומוטי פוגל.

בכתב העת האינטרנטי סלונט, פורסמו שירים וסיפורים שנכתבו בעקבות המלחמה. בין היתר של הרצל חקק ואורציון ברתנא.

גיליון 107 של כתב העת מוטיב נקרא "חיי מלחמה" ועוסק בענייני המלחמה.

כתבי העת עירובין והליקון פרסמו קולות קוראים לפרסום גליונות שיעסקו בענייני המלחמה.

== אירועים ספרותיים ==
בעקבות המתקפה נערכו אירועים ספרותיים שונים.

עמותת משיב הרוח ערכה סדרת מפגשי סדנאות קריאה וכתיבה בזום במהלך המלחמה בהעברת סופרים ומשוררים רבים. בין היתר העבירו סדנאות אלחנן ניר, נדב הלפרין ושלומי חתוכה. מלבד הסדנאות, העמותה הפיקה מפגשים שונים בתקופה המלחמה.

הסניף החיפאי של עמותת הספרות מקום לשירה, הפיקה סדרת מפגשי קריאה וכתיבה בהנחיית אנשי ספרות שונים. בין היתר העבירו סדנאות קרן קוך ועילי ראונר.

אגודת הסופרות והסופרים העברים בישראל קיימו מספר אירועי ספרות בזמן המלחמה. סדנאות כתיבה ושיח פתוח של סופרים ומשוררים בהנחיית צביקה ניר ובהשתתפות אנשי ספרות רבים. בנוסף, קיימו אירוע ספרותי נקודתי בנושא 'פגיעה מגדרית בזמן המלחמה'.

== הערות שוליים ==

קטגוריה:מלחמת חרבות ברזל בתרבות